paragraph_text: Kasniji Liang (kineski: 後凉, pinyin: Hòu Liáng, 386. – 403.) je bila Di država u sjevernoj Kini u doba Šesnaest kraljevstava. Osnovao ju je klan Lü na području današnje provincije Gansu, koristeći kaos u tadašnjoj državi Raniji Qin, koja se nakon 383. počela raspadati. Nova je država, međutim, i sama postalom žrtvom centripetalnih procesa te su se 397. od nje odmetnule države Sjeverni Liang i Južni Liang. Ubrzo je njen teritorij postao toliko mali da ju je vladar Lü Long godine 403. predao pod vlast države Kasniji Qin.